b"\n_START_ARTICLE_\nLibu\n_START_PARAGRAPH_\nLibu (R'bw, Ribou, Labu) oli muinaisen Libyan heimo, josta nykyinen nimi Libya on per\xc3\xa4isin, he olivat alkuper\xc3\xa4t\xc3\xa4\xc3\xa4n berberej\xc3\xa4.\n_START_SECTION_\nAlkuper\xc3\xa4\n_START_PARAGRAPH_\nHeid\xc3\xa4n asumisensa muinaisessa Libyassa on vahvistettu oikeaksi ensimm\xc3\xa4isen\xc3\xa4 Egyptin uuden valtakunnan aikakaudella, varsinkin 19. ja 20. dynastian ajalta. Varhaisin maininta heist\xc3\xa4 on Ramses II:n merkint\xc3\xa4, jossa nimi esiintyy ilman vokaaleja egyptil\xc3\xa4isell\xc3\xa4 kirjoituksella. Nimi Libu kirjoitetaan LBW tai RBW Egyptin hieroglyfeiss\xc3\xa4. Suuressa Karnakin kirjoituksessa Merenptah kuvaa vihollisuuksien syttymisest\xc3\xa4 Egyptin ja Libyan v\xc3\xa4lill\xc3\xa4 ja kuinka libyalaiset kukistettiin. Ramses III kukisti libyalaiset 5. hallitusvuotenaan, mutta kuusi vuotta my\xc3\xb6hemmin Libut liittyiv\xc3\xa4t Meshweshin kanssa ja hy\xc3\xb6kk\xc3\xa4siv\xc3\xa4t Niilin suistoon. Libu n\xc3\xa4kyy etnisen\xc3\xa4 nimen\xc3\xa4 Merenptahin steelassa._NEWLINE_T\xc3\xa4m\xc3\xa4n nimen Libu on ottanut k\xc3\xa4ytt\xc3\xb6\xc3\xb6ns\xc3\xa4 Kyrenaikan kreikkalaiset, jotka asuivat yhdess\xc3\xa4 heid\xc3\xa4n kanssaan.  Maantieteellisesti, t\xc3\xa4m\xc3\xa4n heimon nimi hyv\xc3\xa4ksyttiin tarkoittamaan \xe2\x80\x9dKyrenaikaa\xe2\x80\x9d sek\xc3\xa4 luoteis-Afrikaa yleisemminkin._NEWLINE_Uus-Puunilaisissa merkinn\xc3\xb6iss\xc3\xa4 Libu kirjoitettiin Lby (maskuliininen muoto) ja Lbt (feminiininen muoto).\n_START_SECTION_\nLibun dynastia\n_START_PARAGRAPH_\n\xe2\x80\x9dLibun suuret p\xc3\xa4\xc3\xa4llik\xc3\xb6t\xe2\x80\x9d kukoistivat Libun valtakunnassa l\xc3\xa4ntisess\xc3\xa4 Niilin suisto-alueella, jossakin vaiheessa Egyptin 22. dynastian aikana. He muodostivat pian oman dynastian ja heill\xc3\xa4 oli usein alaisinaan paikallisia \xe2\x80\x9dMeshweshin p\xc3\xa4\xc3\xa4llik\xc3\xb6it\xc3\xa4\xe2\x80\x9d. Libun dynastia huipentui p\xc3\xa4\xc3\xa4llikk\xc3\xb6 Tefnakthiin, joka oli sek\xc3\xa4 \xe2\x80\x9dsuuri Libun p\xc3\xa4\xc3\xa4llikk\xc3\xb6\xe2\x80\x9d ett\xc3\xa4 \xe2\x80\x9dMeshweshin p\xc3\xa4\xc3\xa4llikk\xc3\xb6\xe2\x80\x9d ja my\xc3\xb6hemmin h\xc3\xa4n vaati itselleen faraon asemaa 24. dynastian perustajana."